
Konkurso sąlygų 2 priedas
TECHNINĖ SPECIFIKACIJA
Nuotekų tinklų Taikos g. Tytuvėnų m. Kelmės r. statybos supaprastinto projekto parengimas ir rangos darbai
1. BENDROJI DALIS
1.1. Pirkimo objektas – Nuotekų tinklų Taikos g. Tytuvėnų m. Kelmės r. statybos (Taikos g. ir S. Dariaus ir S. Girėno g. sankirtoje) supaprastinto projekto parengimas bei statybos darbų atlikimas („projektuok ir statyk“ modelis).
1.2. Bendras paslaugų ir darbų atlikimo terminas – 3 (trys) mėnesiai nuo sutarties pasirašymo dienos. Šis terminas yra galutinis, sutarties pratęsimo galimybė nenumatoma. Terminas į atskirus projektavimo ir statybos etapus neskaidomas – Tiekėjas privalo pats efektyviai suplanuoti ir suderinti veiklų eigą, kad visi darbai būtų baigti laiku.
1.3. Minimalūs kvalifikaciniai reikalavimai tiekėjams nėra keliami.
2. REIKALAVIMAI PROJEKTAVIMUI
2.1. Tiekėjas privalo parengti buitinių nuotekų šalinimo tinklo ir siurblinės supaprastintą projektą. Kadangi statybą leidžiantis dokumentas (SLD) teisiškai nėra privalomas, projektas laikomas visiškai baigtu ir suderintu, kai jį patvirtina Užsakovas.
2.2. Projektavimo metu Tiekėjas privalo savarankiškai atlikti visus reikalingus inžinerinius, topografinius bei geologinius tyrinėjimus, kurie būtini teisingam projekto sprendinių įgyvendinimui.
2.3. Siurblinės našumo vertinimas: Tiekėjas, remdamasis pateiktais pirkimo dokumentais, schemomis ir esamos teritorijos padėtimi, privalo savarankiškai įvertinti, apskaičiuoti ir suprojektuoti reikalingą nuotekų siurblinės našumą bei parinkti tinkamus technologinius parametrus.
3. REIKALAVIMAI STATYBOS DARBAMS IR NUMATOMI KIEKIAI
3.1. Visi darbai turi būti atlikti kokybiškai, laikantis galiojančių statybos reglamentų ir standartų. Žemiau pateikiami orientaciniai darbų ir medžiagų kiekiai, kuriais vadovaujantis vykdomas įrengimas:
	Eil. Nr.
	Darbo pavadinimas, aprašymas
	Mato vnt.
	Kiekis

	1
	Žemės kasimo darbai
	m3
	108

	2
	Vamzdžio DN63 įrengimas
	m3
	148

	3
	Siurblinės montavimas
	vnt.
	1

	4
	Įvado prijungimas
	vnt.
	1

	5
	Gesinimo šulinys
	vnt.
	1

	6
	Gerbūvio atstatymas
	m2
	75

	7
	Asfalto atstatymas
	m
	10

	8
	Nuotekų siurblinė
	vnt.
	1

	9
	Geodeziniai darbai (topo nuotrauka, kadastras, šulinių kortelės)
	kompl.
	1



4. PASIŪLYMO KAINOS STRUKTŪRA
4.1. Tiekėjas, teikdamas galutinį pasiūlymą viešajam pirkimui, privalo aiškiai išskirti ir atskirai nurodyti šias kainos sudedamąsias dalis:
Supaprastinto projekto parengimo kaina (įskaitant visus reikalingus inžinerinius tyrinėjimus bei derinimą su Užsakovu);
Statybos ir įrengimo darbų atlikimo kaina (įskaitant medžiagas, mechanizmus, montavimą, aplinkos atstatymą bei geodezines išpildomąsias nuotraukas ir kadastrinius matavimus).
4.2. Abiejų dalių kainų suma sudaro bendrą galutinę pirkimo sutarties vertę, kuri sutarties vykdymo metu negali būti didinama.

